History of the Later Han/卷10 (1)

卷十上　　皇后紀第十上

光武郭皇后　光烈陰皇后　明德馬皇后　賈貴人　章德竇皇后　和帝陰皇后　和熹鄧皇后

夏、殷以上，後妃之制，其文略矣. 《周禮》王者立後，三夫人，九嬪，二十七世婦，八十一女禦，以備內職焉. 後正位宮闈，同體天王. 夫人坐論婦禮，九嬪掌教四德，世婦主喪、祭、賓客，女禦序于王之燕寢. 頒官分務，各有典司. 女史彤管，記功書過. 居有保阿之訓，動有環佩之響. 進賢才以輔佐君子，哀窈窕而不淫其色. 所以能述宣陰化，修成內則，閨房肅雍，險謁不行也. 故康王晚朝，《關雎》作諷；宣後晏起，薑氏請愆. 及周室東遷，禮序凋缺. 諸侯僭縱，軌制無章. 齊桓有如夫人者六人，晉獻升戎女為元妃，終於五子作亂，塚嗣遘屯. 爰逮戰國，風憲逾薄，適情任欲，顛倒衣裳，以至破國亡身，不可勝數. 斯固輕禮馳防，先色後德者也.

秦並天下，多自驕大，宮備七國，爵列八品. 漢興，因循其號，而婦制莫厘. 高祖帷薄不修，孝文衽席無辯. 然而選納尚簡，飾玩少華. 自武、元之後，世增淫費，至乃掖庭三千，增級十四. 妖幸毀政之符，外姻亂邦之跡，前史載之詳矣.

及光武中興，斫雕為朴，六宮稱號，唯皇后、貴人. 貴人金印紫綬，奉不過粟數十斛. 又置美人、宮人、采女三等，並無爵秩，歲時賞賜充給而已. 漢法常因八月D12D人，遣中大夫與掖庭丞及相工，於洛陽鄉中閱視良家童女，年十三以上，二十已下，姿色端麗，合法相者，載還後宮，擇視可否，乃用登禦. 所以明慎聘納，詳求淑哲. 明帝聿遵先旨，宮教頗修，登建嬪後，必先令德，內無出閫之言，權無私溺之授，可謂矯其敝矣. 向使國設外戚之禁，編著《甲令》，改正後妃之制，貽厥方來，豈不休哉！雖禦己有度，而防閑未篤，故孝章以下，漸用色授，恩隆好合，遂忘淄蠹.

自古雖主幼時艱，王家多釁，必委成塚宰，簡求忠賢，未有專任婦人，斷割重器. 唯秦羋太后始攝政事，故穰侯權重于昭王，家富於嬴國. 漢仍其謬，知患莫改. 東京皇統屢絕，權歸女主，外立者四帝，臨朝者六後，莫不定策帷B053，委事父兄，貪孩童以久其政，抑明賢以專其威. 任重道悠，利深禍速. 身犯霧露於雲台之上，家嬰縲絏於圄犴之下. 湮滅連踵，傾輈繼路. 而赴蹈不息，DF76爛為期，終於陵夷大運，滄亡神寶. 《詩》、《書》所歎，略同一揆. 故考列行跡，以為《皇后本紀》. 雖成敗事異，而同居正號者，並列於篇. 其以私恩追尊，非當時所奉者，則隨它事附出. 親屬別事，各依列傳. 其餘無所見，則系之此紀，以纘西京《外戚》雲爾.

光武郭皇后諱聖通，真定槀人也. 為郡著姓. 父昌，讓田宅財產數百萬與異母弟，國人義之. 仕郡功曹. 娶真定恭王女，號郭主，生後及子況. 昌早卒. 郭主雖王家女，而好禮節儉，有母儀之德. 更始二年春，光武擊王郎，至真定，因納後，有寵. 及即位，以為貴人.

建武元年，生皇子彊. 帝善況小心謹慎，年始十六，拜黃門侍郎. 二年，貴人立為皇后，彊為皇太子，封況綿蠻侯. 以後弟貴重，賓客輻湊. 況恭謙下士，頗得聲譽. 十四年，遷城門校尉. 其後，後以寵稍衰，數懷怨懟. 十七年，遂廢為中山王太后，進後中子右翊公輔為中山王，以常山郡益中山國. 徙封況大國，為陽安侯. 後從兄竟，以騎都尉從征伐有功，封為新C745侯，官至東海相. 竟弟匡為發幹侯，官至太中大夫. 後叔父梁，早終，無子. 其婿南陽陳茂，以恩澤封南B171侯.

二十年，中山王輔複徙封沛王，後為沛太后. 況遷大鴻臚. 帝數幸其第，會公卿諸侯親家飲燕，賞賜金錢縑帛，豐盛莫比，京師號況家為金穴. 二十六年，後母郭主薨，帝親臨喪送葬，百官大會，遣使者迎昌喪柩，與主合葬，追贈昌陽安侯印綬，諡曰思侯，二十八年，後薨，葬於北芒.

帝憐郭氏，詔況子璜尚BF73陽公主，除璜為郎. 顯宗即位，況與帝舅陰識、陰就並為特進，教授賞賜，恩寵俱渥. 禮待陰、郭，每事必均. 永平二年，況卒，贈賜甚厚，帝親自臨喪，諡曰節侯，子璜嗣.

元和三年，肅宗北巡狩，過真定，會諸郭，朝見上壽，引入倡飲甚歡. 乙太牢具上郭主塚，賜粟萬斛，錢五十萬. 永元初，璜為長樂少府，子舉為侍中，兼射聲校尉. 及大將軍竇憲被誅，舉以憲女婿謀逆，故父子俱下獄死，家屬徙合浦，宗族為郎吏者，悉免官. 新C745侯竟初為騎將，從征伐有功，拜東海相. 永平中卒，子嵩嗣；嵩卒，追坐染楚王英事，國廢. 建初二年，章帝紹封嵩子勤為伊亭侯，勤無子，國除. 發幹侯匡，官至太中大夫，建武三十年卒，子勳嗣；勳卒，子駿嗣，永平十三年，亦坐楚王英國，失國. 建初三年，複封駿為觀都侯，卒，無子，國除. 郭氏侯者凡三人，皆絕國.

論曰：物之興衰，情之起伏，理有固然矣. 而崇替去來之甚者，必唯寵惑乎？當其接床第，承恩色，雖險情贅行，莫不德焉. 及至移意愛，析EA5F私，雖惠心妍狀，愈獻醜焉. 愛升，則天下不足容其高；歡隊，故九服無所逃其命. 斯誠志士之所沉溺，君人之所抑揚，未或違之者也. 郭後以衰離見貶，恚怨成尤，而猶恩加別館，增寵党戚. 至乎東海逡巡，去就以禮，使後世不見隆薄進退之隙，不亦光于古乎！

光烈陰皇后諱麗華，南陽新野人. 初，光武適新野，聞後美，心悅之. 後至長安，見執金吾車騎甚盛，因歎曰：「仕宦當作執金吾，娶妻當得陰麗華. 」更始元年六月，遂納後於宛當成裏，時年十九. 及光武為司隸校尉，方西之洛陽，令後歸新野. 及鄧奉起兵，後兄識為之將，後隨家屬徙BF73陰，止於奉舍.

光武即位，令侍中傅俊迎後，與胡陽、甯平主諸宮人俱到洛陽，以後為貴人. 帝以後雅性寬仁，欲崇以尊位，後固辭，以郭氏有子，終不肯當，故遂立郭皇后. 建武四年，從征彭寵，生顯宗於元氏. 九年，有盜劫殺後母鄧氏及弟，帝甚傷之，乃詔大司空曰：「吾微賤之時，娶于陰氏，因將兵征伐，遂各別離. 幸得安全，俱脫虎口. 以貴人有母儀之美，宜立為後，而固辭弗敢當，列於媵妾. 朕嘉其義讓，許封諸弟. 未及爵士，而遭患逢禍，母子同命，湣傷於懷. 《小雅》曰：'將恐將懼，惟予與汝. 將安將樂. 汝轉棄予. '風人之戒，可不慎乎？其追爵諡貴人父陸為宣恩哀侯，弟為宣義恭侯，以弟就嗣哀侯後. 及屍柩在堂，使太中大夫拜授印綬，如在國列侯禮. 魂而有靈，嘉其寵榮！」

十七年，廢皇后郭氏而立貴人. 制詔三公曰：「皇后懷執怨懟，數違教令，不能撫循它子，訓長異室. 宮闈之內，若見鷹F37D. 既無《關雎》之德，而有呂、霍之風，豈可托以幼孤，恭承明祀. 今遣大司徒涉、宗正吉持節，其上皇后璽綬. 陰貴人鄉里良家，歸自微賤. '自我不見，於今三年. '宜奉宗廟，為天下母. 主者詳案舊典，時上尊號. 異常之事，非國休福，不得上壽稱慶. 」後在位恭儉，少嗜玩，不喜笑謔. 性仁孝，多矜慈. 七歲失父，雖已數十年，言及未曾不流涕. 帝見，常歎息.

顯宗即位，尊後為皇太后. 永平三年冬，帝從太后幸章陵，置酒舊宅，會陰、鄧故人諸家子孫，並受賞賜. 七年，崩，在位二十四年，年六十，合葬原陵.

明帝性孝愛，追慕無已. 十七年正月，當謁原陵，夜夢先帝、太后如平生歡. 既寤，悲不能寐，即案曆，明旦日吉，遂率百官及故客上陵. 其日，降甘露於陵樹，帝令百官採取以薦. 會畢，帝從席前伏禦床，視太后鏡奩中物，感動悲涕，令易脂澤裝具. 左右皆泣，莫能仰視焉.

明德馬皇后諱某，伏波將軍援之小女也. 少喪父母. 兄客卿惠敏早夭，母藺夫人悲傷發疾慌惚. 後時年十歲，幹理家事，敕制僮禦，內外咨稟，事同成人. 初，諸家莫知者，後聞之，鹹歎異焉. 後嘗久疾，太夫人令筮之，筮者曰：「此女雖有患狀而當大貴，兆不可言也. 」後又呼相者使占諸女，見後，大驚曰：「我必為此女稱臣. 然貴而少子，若養它子者得力，乃當逾於所生. 」

初，援征五溪蠻，卒于師，虎賁中郎將梁松、黃門侍郎竇固等因譖之，由是家益失勢，又數為權貴所侵侮. 後從兄嚴不勝憂憤，白太夫人絕竇氏婚，求進女掖庭. 乃上書曰：「臣叔父援孤恩不報，而妻子特獲恩全，戴仰陛下，為天為父. 人情既得不死，便欲求福. 竊聞太子、諸王妃匹未備，援有三女，大者十五，次者十四，小者十三，儀狀發膚，上中以上. 皆孝順小心，婉靜有禮. 願下相工，簡其可否. 如有萬一，援不朽於黃泉矣. 又援姑姊妹並為成帝婕妤，葬于延陵. 臣嚴幸得蒙恩更生，冀因緣先姑，當充後宮. 」由是選後入太子宮. 時年十三. 奉承陰後，傍接同列，禮則修備，上下安之. 遂見寵異，常居後堂.

顯宗即位，以後為貴人. 時後前母姊女賈氏亦以選入，生肅宗. 帝以後無子，命令養之. 謂曰：「人未必當自生子，但患愛養不至耳. 」後於是盡心撫育，勞悴過於所生. 肅宗亦孝性淳篤，恩性天至，母子慈愛，始終無纖介之間. 後常以皇嗣未廣，每懷憂歎，薦達左右，右恐不及. 後宮有進見者，每加慰納. 若數所寵引，輒增隆遇. 永平三年春，有司奏立長秋宮，帝未有所言. 皇太后曰：「馬貴人德冠後宮，即其人也. 」遂立為皇后.

先是數日，夢有小飛蟲無數赴著身，又入皮膚中而複飛出. 即正位宮闈，愈自謙肅. 身長七尺二寸，方口，美髮. 能誦《易》，好讀《春秋》、《楚辭》，尤善《周官》、《董仲舒書》. 常衣大練，裙不加緣. 朔望諸姬主朝請，望見後袍衣疏粗，反以為綺E067，就視，乃笑. 後辭曰：「此繒特宜染色，故用之耳. 」六宮莫不歎息. 帝嘗幸苑囿離宮，後輒以風邪露霧為戒，辭意款備，多見詳擇. 帝幸濯龍中，並召諸才人，下邳王已下皆在側，請呼皇后. 帝笑曰：「是家志不好樂，雖來無歡. 」是以遊娛之事希嘗從焉.

十五年，帝案地圖，將封皇子，悉半諸國. 後見而言曰：「諸子裁食數縣，千制不已儉乎？」帝曰：「我子豈宜與先帝子等乎？歲給二千萬足矣. 」時楚獄連年不斷，囚相證引，坐系者甚眾. 後慮其多濫，乘間言及，惻然. 帝感悟之，夜起仿C251，為思所納，卒多有所降宥. 時諸將奏事及公卿較議難平者，帝數以試後. 後輒分解趣理，各得其情. 每於侍執之際，輒言及政事，多所毘補，而未嘗以家私幹. 故寵敬日隆，始終無衰.

及帝崩，肅宗即位，尊後曰皇太后. 諸貴人當徙居南宮，太后感析別之懷，各賜王赤綬，加安車駟馬，白越三千端，雜帛二千匹，黃金十斤. 自撰《顯宗起居注》，削去兄防參醫藥事. 帝請曰：「黃門舅旦夕供養且一年，既無褒異，又不錄勤勞，無乃過乎！」太后曰：「吾不欲令後世聞先帝數親後宮之家，故不著也. 」

建初元年，帝欲封爵諸舅，太后不聽. 明年夏，大旱，言事者以為不封外戚之故，有司因此上奏，宜依舊典. 太后詔曰：「凡言事者皆欲媚朕以要福耳. 昔王氏五侯同日俱封，其時黃霧四塞，不聞澍雨之應. 又田C170、竇嬰，寵貴橫恣，傾覆之禍，為世所傳. 故先帝防慎舅氏，不令在樞機之位. 諸子之封，裁令半楚、淮陽諸國，常謂'我子不當與先帝子等'. 今有司奈何欲以馬氏比陰氏乎！吾為天下母，而身服大練，食不求甘，左右但著帛布，無香薰之飾者，欲身率下也. 以為外親見之，當傷心自敕，但笑言太后素好儉. 前過濯龍門上，見外家問起居者，車如流水，馬如游龍，倉頭衣綠B224，領袖正白，顧視禦者，不及遠矣. 故不加譴怒，但絕歲用而已，冀以默愧其心，而猶懈怠，無憂國忘家之慮. 知臣莫若君，況親屬乎？

吾豈可上負先帝之旨，下虧先人之德，重襲西京敗亡之禍哉！」固不許.

帝省詔悲歎，複重請曰：「漢興，舅氏之封侯，猶皇子之為王也. 太后誠存謙虛，奈何令臣獨不加恩三舅乎？且衛尉年尊，兩校尉有大病，如令不諱，使臣長抱刻骨之恨. 宜及吉時，不可稽留. 」

太后報曰：「吾反復念之，思令兩善. 豈徒欲獲謙讓之名，而使帝受不外施之嫌哉！昔竇太后欲封王皇后之兄，丞相條侯言受高祖約，無軍功，非劉氏不侯. 今馬氏無功于國，豈得與陰、郭中興之後等邪？常觀富貴之家，祿位重疊，猶再實之木，其根必傷. 且人所以願封侯者，欲上奉祭祀，下求溫飽耳. 今祭祀則受四方之珍，衣食則蒙禦府餘資，斯豈不足，而必當得一縣乎？吾計之孰矣，勿有疑也. 夫至孝之行，安親為上. 今數遭變異，穀價數倍，憂惶晝夜，不安坐臥，而欲先營外封，違慈母之拳拳乎！吾素剛急，有匈中氣，不可不順也. 若陰陽調和，邊境清靜，然後行子之志. 吾但當含飴弄孫，不能複關政矣. 」

時，新平主家禦者失火，延及北閣後殿. 太后以為己過，起居不歡. 時當謁原陵，自引守備不慎，慚見陵園，遂不行，初，太夫人葬，起墳微高，太后以為言，兄廖等即時減削. 其外親有謙素義行者，輒假借溫言，賞以財位. 如有纖介，則先見嚴恪之色，然後加譴. 其美軍服不軌法度者，便絕屬籍，遣歸田裏. 廣平、巨鹿、樂成王車騎樸素，無金銀之飾，帝以白太后，太后即賜錢各五百萬. 於是內外從化，被服如一，諸家惶恐，倍于永平時. 乃置織室，蠶于濯龍中，數往觀視，以為娛樂. 常與帝旦夕言道政事，乃教授諸小王，論議經書，述敘平生，雍和終日.

四年，天下豐稔，方垂無事，帝遂封三舅廖、防、光為列侯. 並辭讓，願就關內侯. 太后聞之，曰：「聖人設教，各有其方，知人情性莫能齊也. 吾少壯時，但慕竹帛，志不顧命. 今雖已老，而複'戒之在得'，故日夜惕厲，思自降損. 居不求安，食不念飽. 冀乘此道，不負先帝. 所以化導兄弟，共同斯志，欲令瞑目之日，無所複恨. 何意老志複不從哉？萬年之日長恨矣！」廖等不得已，受封爵而退位歸第焉.

太后其年寢疾，不信巫祝小醫，數賴絕禱祀. 至六月，崩. 在位二十三年，年四十餘. 合葬顯節陵.

賈貴人，南陽人. 建武末選入太子宮，中元二年生肅宗，而顯宗以為貴人. 帝既為太后所養，專以馬氏為外家，故貴人不登極位，賈氏親族無受寵榮者. 及太后崩，乃策書加貴人王赤綬，安車一駟，永巷宮人二百，禦府雜帛二萬匹，大司農黃金千斤，錢二千萬. 諸史並闕後事，故不知所終.

章德竇皇后諱某，扶風平陵人，大司空融之曾孫也. 祖穆，父勳，坐事死，事在《竇融傳》. 勳尚東海恭王彊女B036陽公主，後其長女也. 家既廢壞，數呼相工問息耗，見後者皆言當大尊貴，非臣妾容貌. 年六歲能書，親家皆奇之. 建初二年，後與女弟俱以選例入見長樂宮，進止有序，風容甚盛. 肅宗先聞後有才色，數以訊諸姬傅. 及見，雅以為美，馬太后亦異焉，因入掖庭，見於北宮章德殿. 後性敏給，傾心承接，稱譽日聞. 明年，遂立為皇后，妹為貴人. 七年，追爵諡後父勳為安成思侯. 後寵倖殊特，專固後宮.

初，宋貴人生皇太子慶，梁貴人生和帝. 後既無子，並疾忌之，數間於帝，漸致疏嫌. 因誣宋貴人挾邪媚道，遂自殺，廢慶為清河王，語在《慶傳》.

梁貴人者，褒親湣侯梁竦之女也. 少失母，為伯母舞陰長公主所養. 年十六，亦以建初二年與中姊俱選入掖庭為貴人. 四年，生和帝. 後養為己子. 欲專名外家而忌梁氏. 八年，乃作飛書以陷竦，竦坐誅，貴人姊妹以憂卒. 自是宮房C928息，後愛日隆.

及帝崩，和帝即位，尊後為皇太后. 皇太后臨朝，尊母B036陽公主為長公主，益湯沐邑三千戶. 兄憲，弟篤、景，並顯貴，擅威權，後遂密謀不軌，永元四年，發覺被誅.

九年，太后崩，未及葬，而梁貴人姊D423上書陳貴人枉歿之狀. 太尉張D825、司徒劉方、司空張奮上奏，依光武黜呂太后故事，貶太后尊號，不宜合葬先帝. 百官亦多上言者. 帝手詔曰：「竇氏雖不遵法度，而太后常自減損. 朕奉事十年，深惟大義，禮，臣子無貶尊上之文. 恩不忍離，義不忍虧. 案前世上官太后亦無降黜，其勿復議. 」於是合葬敬陵. 在位十八年.

帝以貴人酷歿，斂葬禮闕，乃改殯于承光宮，上尊諡曰恭懷皇后，追服喪制，百官縞素，與姊大貴人俱葬西陵，儀比敬園.

和帝陰皇后諱某，光烈皇后兄執金吾識之曾孫也. 後少聰慧，善書藝. 永元四年，選入掖庭，以先後近屬，故得為貴人. 有殊寵. 八年，遂立為皇后.

自和熹鄧後入宮，愛寵稍衰，數有恚恨. 後外祖母鄧朱出入宮掖. 十四年夏，有言後與朱共挾巫蠱道，事發覺，帝遂使中常侍張慎與尚書陳褒于掖庭獄雜考案之. 朱及二子奉、毅與後弟軼、輔、敞辭語相連及，以為祠祭祝詛，大逆無道. 奉、毅、輔考死獄中. 帝使司徒魯恭持節賜後策，上璽綬，遷于桐宮，以憂死. 立七年，葬臨平亭部. 父特進綱自殺. 軼、敞及朱家屬徙日南比景縣，宗親外內昆弟皆免官還田裏. 永初四年，鄧太后詔赦陰氏諸徙者悉歸故郡，還其資財五百余萬.

和熹鄧皇后諱綏，太傅禹之孫也. 父訓，護羌校尉；母陰氏，光烈皇后從弟女也. 後年五歲，太傅夫人愛之，自為剪發. 夫人年高目冥，誤傷後額，忍痛不言. 左右見者怪而問之，後曰：「非不痛也，太夫人哀憐為斷發，難傷老人意，故忍之耳. 」六歲能《史書》，十二通《詩》、《論語》. 諸兄每讀經傳，輒下意難問. 志在典籍，不問居家之事. 母常非之，曰：「汝不習女工以供衣服，乃更務學，甯當舉博士邪？」後重違母言，晝修婦業，暮誦經典，家人號曰「諸生」. 父訓異之，事無大小，輒與詳議.

永元四年，當以選入，會訓卒，後晝夜號泣，終三年不食鹽菜，憔悴毀容，親人不識之. 後嘗夢捫天，蕩蕩正青，若有鐘乳狀，乃仰嗽飲之. 以訊諸占夢，言堯夢攀天而上，湯夢及天而BA46之，斯皆聖王之前占，吉不可言. 又相者見後驚曰：「此成湯之法也. 」家人竊喜而不敢宣. 後叔父陔言：「常聞活千人者，子孫有封. 兄訓為謁者，使修石臼河，歲活數千人. 天道可信，家必蒙福. 」初，太傅禹歎曰：「吾將百萬之眾，未嘗妄殺一人，其後世必有興者. 」

七年，後複與諸家子俱選入宮. 後長七尺二寸，姿顏姝麗，絕異於眾，左右皆驚. 八年冬，入掖庭為貴人，時年十六. 恭肅小心，動有法度. 承事陰後，夙夜戰兢. 接撫同列，常克己以下之，雖宮人隸役，皆加恩借. 帝深嘉愛焉. 及後有疾，特令後母兄弟入視醫藥，不限以日數. 後言於帝曰：「宮禁至重，而使外舍久在內省，上令陛下有幸私之譏，下使賤妾獲不知足之謗. 上下交損，誠不願也. 」帝曰：「人皆以數入為榮，貴人反以為憂，深自抑損，誠難及也. 」每有宴會，諸姬貴人競自修整，簪珥光采，礻圭裳鮮明，而後獨著素，裝服無飾. 其衣有與陰後同色者，即時解易. 若並時進見，則不敢正坐離立，行則僂身自卑. 帝每有所問，常逡巡後對，不敢先陰後言. 帝知後勞心曲體，歎曰：「修德之勞，乃如是乎！」後陰後漸疏，每當禦見，輒辭以疾. 時帝數失皇子，後憂繼嗣不廣，恒垂涕歎息，數選進才人，以博帝意.

陰後見後德稱日盛，不知所為，遂造祝詛，欲以為害. 帝嘗寢病危甚，陰後密言：「我得意，不令鄧氏複有遺類！」後聞，乃對左右流涕言曰：「我竭誠盡心以事皇后，竟不為所祐，而當獲罪於天. 婦人雖無從死之義，然周公身請武王之命，越姬心誓必死之分，上以報帝之恩，中以解宗族之禍，下不令陰氏有人豕之譏. 」即欲飲藥，宮人趙玉者固禁之，因詐言屬有使來，上疾已愈. 後信以為然，乃止. 明日，帝果廖.

十四年夏，陰後以巫蠱事廢，後請救不能得，帝便屬意焉. 後愈稱疾篤，深自閉絕. 會有司奏建長秋宮，帝曰：「皇后之尊，與朕同體，承宗廟，母天下，豈易哉！唯鄧貴人德冠後庭，乃可當之. 」至冬，立為皇后. 辭讓者三，然後即位. 手書表謝，深陳德薄，不足以充小君之選. 是時，方國貢獻，競求珍麗之物，自後即位，悉令禁絕，歲時但供紙墨而已. 帝每欲官爵鄧氏，後輒哀請謙讓，故兄騭終帝世不過虎賁中郎將.

元興元年，帝崩，長子平原王有疾，而諸皇子夭沒，前後十數，後生者輒隱秘養於人間. 殤帝生始百日，後乃迎立之. 尊後為皇太后，太后臨朝. 和帝葬後，宮人並歸園，太后賜周、馮貴人策曰：「朕與貴人托配後庭，共歡等列，十有餘年. 不獲福祐，先帝早棄天下，孤心煢煢，靡所瞻仰，夙夜永懷，感愴發中. 今當以舊典分歸外園，慘結增歎，燕燕之詩，曷能喻焉？其賜貴人王青蓋車，采飾輅，驂馬各一駟，黃金三十斤，雜帛三千匹，白越四千端. 」又賜馮貴人王赤綬，以未有頭上步搖、環佩，加賜各一具.

是時新遭大憂，法禁未設. 宮中亡大珠一篋，太后念，欲考問，必有不辜. 乃親閱宮人，觀察顏色，即時首服. 又和帝幸人吉成，禦者共枉吉成以巫蠱事，遂下掖庭考訊，辭證明白. 太后以先帝左右，待之有恩，平日尚無惡言，今反若此，不合人情，更自呼見實核，果禦者所為. 莫不嘆服，以為聖明. 常以鬼神難征，淫祀無福. 乃詔有司罷諸祠官不合典禮者. 又詔赦除建武以來諸犯妖惡，及馬、竇家屬所被禁錮者，皆複之為平人. 減大官、導官、尚方、內者服禦珍膳靡麗難成之物，自非供陵廟，稻粱米不得導擇，朝夕一肉飯而已. 舊太官湯官經用歲且二萬萬，太后敕止，日殺省珍費，自是裁數千萬. 及郡國所貢，皆減其過半. 悉斥賣上林鷹犬. 其蜀、漢B143器九帶佩刀，並不復調. 止畫工三十九種. 又禦府、尚方、織室錦繡、冰紈、綺E067、金銀、珠玉、犀象、玳瑁、雕鏤玩弄之物，皆絕不作. 離宮別館儲峙米E05F薪炭，悉令省之. 又詔諸園貴人，其宮人有宗室同族若羸老不任使者，令園監實核上名，自禦北宮增喜觀閱問之，恣其去留，即日免遣者五六百人.

及殤帝崩，太后定策立安帝，猶臨朝政. 以連遭大憂，百姓苦役，殤帝康陵方中秘藏，及諸工作，事事減約，十分居一.

詔告司隸校尉、河南尹、南陽太守曰：「每覽前代外戚賓客，假借威權，輕薄E92AD24C，至有濁亂奉公，為人患苦. 咎在執法怠懈，不輒行其罰故也. 今車騎將軍騭等雖懷敬順之志，而宗門廣大，姻戚不少，賓客奸猾，多幹禁憲. 其明加檢敕，勿相容護. 」自是親屬犯罪，無所假貸. 太后湣陰氏之罪廢，赦其徙者歸鄉，敕還資財五百余萬. 永初元年，爵號太夫人為新野君，萬戶供湯沐邑.

二年夏，京師旱，親幸洛陽寺錄冤獄. 有囚實不殺人而被考自誣，羸困輿見，畏吏不敢言，將去，舉頭若欲自訴. 太后察視覺之，即呼還問狀，具得枉實，即時收洛陽令下獄抵罪. 行未還宮，澍雨大降.

三年秋，太后體不安，左右憂惶，禱請祝辭，願得代命. 太后聞之，即譴怒，切敕掖庭令以下，但使謝過祈福，不得妄生不祥之言. 舊事，歲終當饗遣衛士，大儺逐疫. 太后以陰陽不和，軍旅數興，詔饗會勿設戲作樂，減逐疫BA29子之半，悉罷象橐駝之屬. 豐年複故. 太后自入宮掖，從曹大家受經書，兼天文、算數. 晝省王政，夜則誦讀，而患其謬誤，懼乖典章，乃博選諸儒劉珍等及博士、議郎、四府掾史五十餘人，詣東觀讎校傳記. 事畢奏禦，賜葛布各有差. 又詔中官近臣於東觀受讀經傳，以教授宮人，左右習誦，朝夕濟濟. 及新野君薨，太后自侍疾病，至乎終盡，憂哀毀損，事加于常. 贈以長公主赤綬、東園秘器、玉衣繡衾，又賜布三萬匹、錢三千萬. 騭等遂固讓錢、布不受. 使司空持節護喪事，儀比東海恭王，諡曰敬君. 太后諒E63D既終，久旱，太后比三日幸洛陽，錄囚徒，理出死罪三十六人，耐罪八十人，其餘減罪死右趾已下至司寇.

七年正月，初入太廟，齋七日，賜公卿百僚各有差. 庚戌，謁宗廟，率命婦群妾相禮儀，與皇帝交獻親薦，成禮而還. 因下詔曰：「凡供薦新味，多非其節，或郁養強孰，或穿掘萌牙，味無所至而夭折生長，豈所以順時育物乎！傳曰：'非其時不食. '自今當奉祠陵廟及給禦者，皆須時乃上. 」凡所省二十三種.

自太后臨朝，水旱十載，四夷外侵，盜賊內起. 每聞人饑，或達旦不寐，而躬自減徹，以救災厄，故天下複平，歲還豐穰.

元初五年，平望侯劉毅以太后多德政，欲令早有注記，上書安帝曰：

臣聞《易》載羲、農而皇德著，《書》述唐、虞而帝道崇，故雖聖明，必書功於竹帛，流音於管弦. 伏惟皇太后膺大聖之姿，體乾坤之德，齊蹤虞妃，比跡任、姒. 孝悌慈仁，允恭節約，杜絕奢盈之源，防抑逸欲之兆. 正位內朝，流化四海. 及元興、延平之際，國無儲副，仰觀乾象，參之人譽，援立陛下為天下主，永安漢室，綏靜四海. 又遭水潦，東州饑荒. 垂恩元元，冠蓋交路，菲薄衣食，躬率群下，損膳解驂，以贍黎苗. 惻隱之恩，猶視赤子. 克已引愆，顯揚仄陋. 崇晏晏之政，敷在寬之教. 興滅國，繼絕世，錄功臣，複宗室. 追還徙人，蠲除禁錮. 政非惠和，不圖於心，制非舊典，不訪於朝. 弘德洋溢，充塞宇宙；洪澤豐沛，漫衍八方. 華夏樂化，戎狄混並. 丕功著于大漢，碩惠加于生人. 巍巍之業，可聞而不可及；蕩蕩之勳，可誦而不可名. 古之帝王，左右置史；漢之舊典，世有注記. 夫道有夷崇，治有進退. 若善政不述，細異輒書，是為堯、湯負洪水大旱之責，而無鹹熙假天之美；高宗、成王有雉B228迅風之變，而無中興康寧之功也. 上考《詩》、《書》，有虞二妃，周室三母，修行佐德，思不逾閾. 未有內遭家難，外遇災害，覽總大麓，經營天物，功德巍巍若茲者也. 宜令史官著《長樂宮注》、《聖德頌》，以敷宣景耀，勒勳金石，縣之日月，攄之罔極，以崇陛下烝烝之孝.

帝從之.

六年，太后詔征和帝弟濟北、河間王子男女年五歲以上四十餘人，又鄧氏近親子孫三十余人，並為開邸第，教學經書，躬自監試. 尚幼者，使置師保，朝夕入宮，撫循詔導，恩愛甚渥. 乃詔從兄河南尹豹、越騎校尉康等曰：

吾所以引納群子，置之學官者，實以方今承百王之敝，時俗淺薄，巧偽滋生，《五經》衰缺，不有化導，將遂陵遲，故欲褒崇聖道，以匡失俗. 傳不雲乎：「飽食終日，無所用心，難矣哉！」今末世貴戚食祿之家，溫衣美飯，乘堅驅良，而面牆術學，不識臧否，斯故禍敗所從來也. 永平中，四姓小侯皆令入學，所以矯俗厲薄，反之忠孝. 先功既以武功書之竹帛，兼以文德教化子孫，故能束修，不觸羅網. 誠令兒曹上述祖考休烈，下念詔書本意，則足矣. 其勉之哉！

康以太后久臨朝政，心懷畏懼，託病不朝. 太后使內人問之. 時宮婢出入，多能有所毀譽，其耆宿者皆稱中大人，所使者乃康家先婢，亦自通中大人. 康聞，詬之曰：「汝我家出，爾敢爾鴉！」婢怒，還說康詐疾而言不遜. 太后遂免康官，遣歸國，絕屬籍.

永寧二年二月，寢病漸篤，乃乘輦於前殿，見侍中、尚書，因北至太子新所繕宮. 還，大赦天下，賜諸園貴人、王、主、群僚錢、布各有差. 詔曰：「朕以無德，托母天下，而薄祐不天，早離大憂. 延平之際，海內無主，元元厄運，危於累卵. 勤勤苦心，不敢以萬乘為樂，上欲不欺天愧先帝，下不違人負宿心，誠在濟度百姓，以安劉氏. 自謂感徹天地，當蒙福祚，而喪禍內外，傷痛不絕. 頃以廢病沉滯，久不得侍祠，自力上原陵，加咳逆唾血，遂至不解. 存亡大分，無可奈何. 公卿百官，其勉盡忠恪，以輔朝廷. 」三月崩. 在位二十年，年四十一. 合葬順陵.

論曰：對後稱制終身，號令自出，術謝前政之良，身闕明辟之義，至使嗣主側目，斂衽於虛器，直生懷懣，懸書于象魏. 借之儀者，殆其惑哉！然而建光之後，王柄有歸，遂乃名賢戮辱，便孽黨進，衰斁之來，茲焉有征. 故知持權引謗，所幸者非己；焦心恤患，自強者唯國. 是以班母一說，闔門辭事；愛侄微愆，髡剔謝罪. 將杜根逢誅，未值其誠乎！但蹊田之牛，奪之已甚.

卷十下　　皇后紀第十下

安思閻皇后　順烈梁皇后　虞美人　陳夫人　孝崇匽皇后　桓帝懿獻梁皇后　桓帝鄧皇后　桓思竇皇后　孝仁董皇后　靈帝宋皇后　靈思何皇后　獻帝伏皇后　獻穆曹皇后　附皇女

安思閻皇后諱姬，河南滎陽人也. 祖父章，永平中為尚書，以二妹為貴人. 章精力曉舊典，久次，當遷以重職，顯宗為後宮親屬，竟不用，出為步兵校尉. 章生暢，暢生後.

後有才色. 元初元年，以選入掖庭，甚見寵愛，為貴人. 二年，立為皇后. 後專房妒忌，帝幸宮人李氏，生皇子保，遂鴆殺李氏. 三年，以後父侍中暢為長水校尉，封北宜春侯，食邑五千戶. 四年，暢卒，諡曰文侯，子顯嗣.

建光元年，鄧太后崩，帝始親政事. 顯及弟景、耀、晏並為卿校，典禁兵. 延光元年，更封顯長社候，食邑萬三千五百戶，追尊後母宗為滎陽君. 顯、景諸子年皆童齔，並為黃門侍郎. 後寵既盛，而兄弟頗與朝權，後遂與大長秋江京、中常侍樊豐等共譖皇太子保，廢為濟陰王.

四年春，後從帝幸章陵，帝道疾，崩于葉縣. 後、顯兄弟及江京、樊豐等謀曰：「今晏駕道次，濟陰王在內，邂逅公卿立之，還為大害. 」乃偽雲帝疾甚，徙禦臥車. 行四日，驅馳還宮. 明日，詐遣司徒劉熹詣郊廟社稷，告天請命. 其夕，乃發喪. 尊後曰皇太后. 皇太后臨朝，以顯為車騎將軍儀同三司.

太后欲久專國政，貪立幼年，與顯等定策禁中，迎濟北惠王子北鄉侯懿，立為皇帝. 顯忌大將軍耿寶位尊權重，威行前朝，乃風有司奏寶及其黨與中常侍樊豐、虎賁中郎將謝惲、惲弟侍中篤、篤弟大將軍長史宓、侍中周廣、阿母野王君王聖、聖女永、永婿黃門侍郎樊嚴等，更相阿黨，互作威福，探刺禁省，更為唱和，皆大不道. 豐、惲、廣皆下獄死，家屬徙比景；宓、嚴減死，髡鉗；貶寶為則亭侯，遣就國，自殺；王聖母子徙雁門. 於是景為衛尉，耀城門校尉，晏執金吾，兄弟權要，威福自由.

少帝立二百餘日而疾篤，顯兄弟及江京等皆在左右. 京引顯屏語曰：「北鄉侯病不解，國嗣宜時有定. 前不用濟陰王，今若立之，後必當怨，又何不早征諸王子，簡所置乎？」顯以為然. 及少帝薨，京白太后，征濟北、河間王子. 未至，而中黃門孫程合謀殺江京等，立濟陰王，是為順帝. 顯、景、晏及黨與皆伏誅，遷太后于離宮，家屬徙比景. 明年，太后崩. 在位十二年，合葬恭陵.

帝母李氏瘞在洛陽城北，帝初不知，莫敢以聞. 及太后崩，左右白之，帝感悟發哀，親至瘞所，更以禮殯，上尊諡曰恭湣皇后，葬恭北陵，為策書金匱，藏于世祖廟.

順烈梁皇后諱B569，大將軍商之女，恭懷皇后弟之孫也. 後生，有光景之祥. 少善女工. 好《史書》，九歲能誦《論語》，治《韓詩》，大義略舉. 常以列女圖畫置於左右，以自監戒. 父商深異之，竊謂諸弟曰：「我先人全濟河西，所活者不可勝數. 雖大位不究，而積德必報. 若慶流子孫者，倘興此女乎？」

永建三年，與姑俱選入掖庭，時年十三，相工茅通見後，驚，再拜賀曰：「此所謂日角偃月，相之極貴，臣所未嘗見也. 」太史卜兆得壽房，又筮得《坤》之《比》，遂以為貴人. 常特被引禦，從容辭於帝曰：「夫陽以博施為德，陰以不專為義，螽斯則百，福之所由興也. 願陛下思雲雨之均澤，識貫魚之次序，使小妾得免罪謗之累. 」由是帝加敬焉.

陽嘉元年春，有司奏立長秋宮，以乘氏侯商先帝外戚，《春秋》之義，娶先大國，梁小貴人宜配天祚，正位坤極. 帝從之，乃于壽安殿立貴人為皇后. 後既少聰惠，深覽前世得失，雖以德進，不敢有驕專之心，每日月見謫，輒降服求愆.

建康元年，帝崩. 後無子，美人虞氏子炳立，是為沖帝. 尊後為皇太后，太后臨朝. 沖帝尋崩，複立質帝，猶秉朝政.

時，楊、徐劇賊寇擾州郡，西羌、鮮卑及日南蠻夷攻城暴掠，賦斂煩數，官民困竭. 太后夙夜勤勞，推心杖賢，委任太尉李固等，拔用忠良，務崇節儉. 其貪叨罪慝，多見誅廢. 分兵討伐，群寇消夷. 故海內肅然，宗廟以寧. 而兄大將軍冀鴆殺質帝，專權暴濫，忌害忠良，數以邪說疑誤太后，遂立桓帝而誅李固. 太后又溺于宦官，多所封寵，以此天下失望.

和平元年春，歸政于帝，太后寢疾遂篤，乃禦輦幸宣德殿，見宮省官屬及諸梁兄弟. 詔曰：「朕素有心下結氣，從間以來，加以浮腫，逆害飲食，浸以沉困，比使內外勞心請禱. 私自忖度，日夜虛劣，不能複與群公卿士共相終竟. 援立聖嗣，恨不久育養，見其終始. 今以皇帝、將軍兄弟委付股肱，其各自勉焉. 」後二日而崩. 在位十九年，年四十五. 合葬憲陵.

虞美人者，以良家子年十三選入掖庭，又生女舞陽長公主. 自漢興，母氏莫不尊寵. 順帝既未加美人爵號，而沖帝早夭，大將軍梁冀秉政，忌惡他族，故虞氏抑而不登，但稱「大家」而已.

陳夫人者，家本魏郡，少以聲伎入孝王宮，得幸，生質帝. 亦以梁氏故，榮寵不及焉.

熹平四年，小黃門趙祐、議郎卑整上言：「《春秋》之義，母以子貴. 隆漢盛典，尊崇母氏，凡在外戚，莫不加寵. 今沖帝母虞大家，質帝母陳夫人，皆誕生聖皇，而未有稱號. 夫臣子雖賤，尚有追贈之典，況二母見在，不蒙崇顯之次，無以述尊先世，垂示後世也. 」帝感其言，乃拜虞大家為憲陵貴人，陳夫人為渤海孝王妃，使中常侍持節授印綬，遣太常以三牲告憲陵、懷陵、靜陵焉.

孝崇郾皇后諱明，為蠡吾侯翼媵妾，生桓帝. 桓帝即位，明年，追尊翼為孝崇皇，陵曰博陵，以後為博園貴人. 和平元年，梁太后崩，乃就博陵尊後為孝崇皇后. 遣司徒持節奉策授璽綬，齎乘輿器服，備法物. 宮曰永樂. 置太僕、少府以下，皆如長樂宮故事. 又置虎賁、羽林衛士，起宮室，分巨鹿九縣為後湯沐邑. 在位三年，元嘉二年崩. 以帝弟平原王石為喪主，斂以東園畫梓壽器、玉匣、飯含之具，禮儀制度比恭懷皇后. 使司徒持節，大長秋奉吊祠，賻錢四千萬，布四萬匹，中謁者僕射典護喪事，侍御史護大駕鹵簿. 詔安平王豹、河間王建、勃海王悝，長社、益陽二長公主，與諸國侯三百里內者，及中二千石、二千石、令、長、相，皆會葬. 將作大匠複土，繕廟，合葬博陵.

桓帝懿獻梁皇后諱女瑩，順烈皇后之女弟也. 帝初為蠡吾侯，梁太后征，欲與後為婚，未及嘉禮，會質帝崩，因以立帝. 明年，有司奏太后曰：「《春秋》迎王后于紀，在塗則稱後. 今大將軍冀女弟，膺紹聖善. 結婚之際，有命既集，宜備禮章，時進征幣. 請下三公、太常案禮儀. 」奏可. 於是悉依孝惠皇帝納後故事，聘黃金二萬斤，納采雁、璧、乘馬、束帛，一如舊典. 建和元年六月始入掖庭，八月立為皇后.

時，太后秉政而梁冀專朝，故後獨得寵倖，自下莫得進見. 後借姊兄廕勢，恣極奢靡，宮幄雕麗，服禦珍華，巧飾制度，兼倍前世. 及皇太后崩，恩愛稍衰. 後既無子，潛懷怨忌，每宮人孕育，鮮得全者. 帝雖迫畏梁冀，不敢譴怒，然見禦轉稀. 至延熹二年，後以憂恚崩，在位十三年，葬懿陵. 其歲，誅梁冀，廢懿陵為貴人塚焉.

桓帝鄧皇后諱猛女，和熹皇后從兄子鄧香之女也. 母宣，初適香，生後. 改嫁梁紀，紀者，大將軍梁冀妻孫壽之舅也. 後少孤，隨母為居，因冒姓梁氏. 冀妻見後貌美，永興中進入掖庭，為采女，絕幸. 明年，封兄鄧演為南頓侯，位特進. 演卒，子康嗣. 及懿獻後崩，梁冀誅，立後為皇后. 帝惡梁氏，改姓為薄，封後母宣為長安君. 四年，有司奏後本郎中鄧香之女，不宜改易它姓，於是複為鄧氏. 追封贈香車騎將軍安陽侯印綬，更封宣、康大縣，宣為昆陽君，康為B036陽侯，賞賜巨萬計. 宣卒，賵贈葬禮，皆依後母舊儀. 以康弟統襲封昆陽侯，位侍中；統從兄會襲安陽侯，為虎賁中郎將；又封統弟秉為BF73陽侯. 宗族皆列校、郎將.

帝多內幸，博采宮女至五六千人，及驅役從使，複兼倍於此. 而後恃尊驕忌，與帝所幸郭貴人更相譖訴. 八年，詔廢後，送暴室，以憂死. 立七年. 葬於北邙. 從父河南尹萬世及會皆下獄死. 統籌亦系暴室，免官爵，歸本郡，財物沒入縣官.

桓思竇皇后諱妙，章德皇后從祖弟之孫女也. 父武. 延熹八年，鄧皇后廢，後以選入掖庭為貴人，其冬，立為皇后，而禦見甚稀，帝所寵唯采女田聖等. 永康元年冬，帝寢疾，遂以聖等九女皆為貴人. 及崩，無嗣，後為皇太后. 太后臨朝定策，立解犢亭侯宏，是為靈帝.

太后素忌忍，積怒田聖等，桓帝梓宮尚在前殿，遂殺田聖. 又欲盡誅諸貴人，中常侍管霸、蘇康苦諫，乃止. 時太后父大將軍武謀誅宦官，而中常侍曹節等矯詔殺武，遷太后于南宮雲台，家屬徙比景.

竇氏雖誅，帝猶以太后有援立之功，建寧四年十月朔，率群臣朝於南宮，親饋上壽. 黃門令董萌因此數為太后訴怨，帝深納之，供養資奉有加於前. 中常侍曹節、王甫疾萌附助太后，誣以謗訕永樂宮，萌坐下獄死. 熹平元年，太後母卒于比景，太后感疾而崩. 立七年. 合葬宣陵.

孝仁董皇后諱某，河間人. 為解犢亭侯萇夫人，生靈帝. 建甯元年，帝即位，追尊萇為孝仁皇，陵曰慎陵，以後為慎園貴人. 及竇氏誅，明年，帝使中常侍迎貴人，並征貴人兄寵到京師，上尊號曰孝仁皇后，居南宮嘉德殿，宮稱永樂. 拜寵執金吾. 後坐矯稱永樂後屬請，下獄死.

及竇太后崩，始與朝政，使帝賣官求貨，自納金錢，盈滿堂室. 中平五年，以後兄子衛尉脩侯重為票騎將軍，領兵千餘人. 初，後自養皇子協，數勸帝立為太子，而何皇后恨之，議未及定而帝崩. 何太后臨朝，重與太后兄大將軍進權勢相害，後每欲參幹政事，太后輒相禁塞. 後忿恚詈言曰：「汝今輈張，怙汝兄耶？當敕票騎斷何進頭來. 」何太后聞，以告進. 進與三公及弟車騎將軍苗等奏：「孝仁皇后使故中常侍夏惲、永樂太僕封諝等交通州郡，辜較在所珍寶貨賂，悉入西省. 蕃後故事不得留京師，輿服有章，膳羞有品. 請永樂後遷宮本國. 」奏可. 何進遂舉兵圍驃騎府，收重，重免官自殺. 後憂怖，疾病暴崩，在位二十二年. 民間歸咎何氏. 喪還河間，合葬慎陵.

靈帝宋皇后諱某，扶風平陵人也，肅宗宋貴人之從曾孫也. 建寧三年，選入掖庭為貴人. 明年，立為皇后. 父酆，執金吾，封不其鄉侯.

後無寵而居正位，後宮幸姬眾，共譖毀. 初，中常侍王甫枉誅勃海王悝及妃宋氏，妃即後之姑也. 甫恐後怨之，乃與太中大夫程阿共構言皇后挾左道祝詛，帝信之. 光和元年，遂策收璽綬. 後自致暴室，以憂死. 在位八年. 父及兄弟並被誅. 諸常侍、小黃門在省闥者，皆憐宋氏無辜，共合錢物，收葬廢後及酆父子，歸宋氏舊塋皋門亭.

帝后夢見桓帝怒曰：「宋皇后有何罪過，而聽用邪孽，使絕其命？勃海王悝既已自貶，又受誅斃. 今宋氏及悝自訴於天，上帝震怒，罪在難救. 」夢殊明察. 帝既覺而恐，以事問于羽林左監許永曰：「此何祥？其可攘乎？」永對曰：「宋皇后親與陛下共承宗廟，母臨萬國，歷年已久，海內蒙化，過惡無聞. 而虛聽讒妒之說，以致無辜之罪，身嬰極誅，禍及家族，天下臣妾，鹹為怨痛. 勃海王悝，桓帝母弟也. 處國奉籓，未嘗有過. 陛下曾不證審，遂伏其辜. 昔晉侯失刑，亦夢大厲被發屬地. 天道明察，鬼神難誣. 宜並改葬，以安冤魂. 反宋後之徙家，複勃海之先封，以消厥咎. 」帝弗能用，尋亦崩焉.

靈思何皇后諱某，南陽宛人. 家本屠者，以選入掖庭. 長七尺一寸. 生皇子辯，養于史道人家，號曰史侯. 拜後為貴人，甚有寵倖. 性強忌，後宮莫不震懾.

光和三年，立為皇后. 明年，追號後父真為車騎將軍、舞陽宣德侯，因封後母興為舞陽君. 時王美人任娠，畏後，乃服藥欲除之，而胎安不動，又數夢負日而行. 四年，生皇子協，後遂鴆殺美人. 帝大怒，欲廢後，諸宦官固請得止. 董太后自養協，號曰董侯.

王美人，趙國人也. 祖父苞，五官中郎將. 美人豐姿色，聰敏有才明，能書會計，以良家子應法相選入掖庭. 帝湣協早失母，又思美人，作《追德賦》、《令儀頌》.

中平六年，帝崩，皇子辯即位，尊後為皇太后. 太后臨朝. 後兄大將軍進欲誅宦官，反為所害；舞陽君亦為亂兵所殺. 並州牧董卓被征，將兵入洛陽，陵虐朝庭，遂廢少帝為弘農王而立協，是為獻帝. 扶弘農王下殿，北面稱臣. 太后鯁涕，群臣含悲，莫敢言. 董卓又議太后DD22迫永樂宮，至今憂死，逆婦姑之禮，乃遷于永安宮，因進鴆，弑而崩. 在位十年. 董卓令帝出奉常亭舉哀，公卿皆白衣會，不成喪也. 合葬文昭陵.

初，太后新立，當竭二祖廟，欲齋，輒有變故，如此者數，竟不克. 時有識之士心獨怪之，後遂因何氏傾沒漢祚焉.

明年，山東義兵大起，討董卓之亂. 卓乃置弘農王於閣上，使郎中令李儒進鴆，曰：「服此藥，可以辟惡. 」王曰：「我無疾，是欲殺我耳！？不肯飲. 強飲之，不得已，乃與妻唐姬及宮人飲宴別. 酒行，王悲歌曰：「天道易兮我何艱！棄萬乘兮退守蕃. 逆臣見迫兮命不延，逝將去汝兮適幽玄！」因令唐姬起舞，姬抗袖而歌曰：「皇天崩兮後土穨，身為帝兮命夭摧. 死生路異兮從此乖，奈我煢獨兮心中哀！」因泣下嗚咽，坐者皆DF4F欷. 王謂姬曰：「卿王者妃，勢不復為吏民妻. 自愛，從此長辭！」遂飲藥而死. 時年十八.

唐姬，潁川人也. 王薨，歸鄉里. 父會稽太守瑁欲嫁之，姬誓不許. 及李C765破長安，遣兵抄關東，略得姬. C765因欲妻之，固不聽，而終不自名. 尚書賈詡知之，以狀白獻帝. 帝聞感愴，乃下詔迎姬，置園中，使侍中持節拜為弘農王妃.

初平元年二月，葬弘農王於故中常侍趙忠成壙中，諡曰懷王.

帝求母王美人兄斌，斌將妻子詣長安，賜第宅田業，拜奉車都尉.

興平元年，帝加元服. 有司奏立長秋宮. 詔曰：「朕稟受不弘，遭值禍亂，未能紹先，以光故典. 皇母前薨，未卜宅兆，禮章有闕，中心如結. 三歲之戚，蓋不言吉，且須其後. 」於是有司乃奏追尊王美人為靈懷皇后，改葬文昭陵，儀比敬、恭二陵，使光祿大夫持節行司空事奉璽綬，斌與河南尹駱業複土.

斌還，遷執金吾，封都亭侯，食邑五百戶. 病卒，贈前將軍印綬，謁者監護喪事. 長子端襲爵.

獻帝伏皇后諱壽，琅邪東武人，大司徒湛之八世孫也. 父完，沉深有大度，襲爵不其侯，尚桓帝女陽安公主，為侍中.

初平元年，從大駕西遷長安，後時入掖庭為貴人. 興平二年，立為皇后，完遷執金吾. 帝尋而東歸，李C765、郭B023等追敗乘輿于曹陽，帝乃潛夜度河走，六宮皆步行出營. 後手持縑數匹，董承使符節令孫徽以刃脅奪之，殺傍侍者，血濺後衣. 既至安邑，禦服穿敝，唯以棗栗為糧. 建安元年，拜完輔國將軍，儀比三司. 完以政在曹操，自嫌尊戚，乃上印綬，拜中散大夫，尋遷屯騎校尉. 十四年卒，子典嗣.

自帝都許，守位而已，宿衛兵侍，莫非曹氏党舊姻戚. 議郎趙彥嘗為帝陳言時策，曹操惡而殺之. 其餘內外，多見誅戮. 操後以事入見殿中，帝不任其憤，因曰：「君若能相輔，則厚；不爾，幸垂恩相舍. 」操失色，俯仰求出. 舊儀，三公領兵朝見，令虎賁執刃挾之. 操出，顧左右，汗流浹背，自後不敢複朝請. 董承女為貴人，操誅承而求貴人殺之. 帝以貴人有妊，累為請，不能得. 後自是懷懼，乃與父完書，言曹操殘逼之狀，令密圖之. 完不敢發，至十九年，事乃露泄. 操追大怒，遂逼帝廢後，假為策曰：「皇后壽，得由卑賤，登顯尊極，自處椒房，二紀於茲. 既無任、姒徽音之美，又乏謹身養己之福，而陰懷妒害，苞藏禍心，弗可以承天命，奉祖宗. 今使御史大夫郗慮持節策詔，其上皇后璽綬，退避中宮，遷於它館. 鳴呼傷哉！自壽取之，未致於理，為幸多焉. 」又以尚書令華歆為郗慮副，勒兵入宮收後. 閉戶藏壁中，歆就牽後出. 時帝在外殿，引慮於坐. 後被發徒跣行泣過訣曰：「不能複相活邪？」帝曰：「我亦不知命在何時！」顧謂慮曰：「郗公，天下寧有是邪？」遂將後下暴室，以幽崩. 所生二皇子，皆鴆殺之. 後在位二十年，兄弟及宗族死者百余人，母盈等十九人徙涿郡.

獻穆曹皇后諱節，魏公曹操之中女也. 建安十八年，操進三女憲、節、華為夫人，聘以束帛玄纁五萬匹，小者待年于國. 十九年，並拜為貴人. 及伏皇后被弑，明年，立節為皇后. 魏受禪，遣使求璽綬，後怒不與. 如此數輩，後乃呼使者人，親數讓之，以璽抵軒下，因涕泣橫流曰：「天不祚爾！」左右皆莫能仰視. 後在位七年. 魏氏既立，以後為山陽公夫人. 自後四十一年，魏景元元年薨，合葬禪陵，車服禮儀皆依漢制.

論曰：漢世皇后無諡，皆因帝諡以為稱. 雖呂氏專政，上官臨制，亦無殊號. 中興，明帝始建光烈之稱，其後並以德為配，至於賢愚優劣，混同一貫，故馬、竇二後懼稱德焉. 其餘唯帝之庶母及蕃王承統，以追尊之重，特為其號，如恭懷、孝崇之比是也. 初平中，蔡邕始追正和熹之諡，其安思、順烈以下，皆依而加焉.

贊曰：坤惟厚載，陰正乎內《詩》美好逑，《易》稱歸妹. 祁祁皇孋，言觀貞淑. 媚茲良哲，承我天祿. 班政蘭閨，宣禮椒屋. 既雲德升，亦曰幸進. 身當隆極，族漸河潤. 視景爭暉，方山並峻. 乘剛多阻，行地必順. 咎集驕滿，福協貞信. 慶延自己，禍成誰釁.

漢制，皇女皆封縣公主，儀服同列侯. 其尊崇者，加號長公主，儀服同蕃王. 諸王女皆封鄉、亭公主，儀服同鄉、亭侯. 肅宗唯特封東平憲王蒼、琅邪孝王京女為縣公主. 其後安帝、桓帝妹亦封長公主，同之皇女. 其皇女封公主者，所生之子襲母封為列侯，皆傳國於後. 鄉、亭之封，則不傳襲. 其職僚品秩，事在《百官志》. 不足別載，故附于後紀末.

皇女義王，建武十五年封舞陽長公主，適陵鄉侯太僕梁松. 松坐誹謗誅.

皇女中禮，十五年封涅陽公主，適顯親侯大鴻臚竇固，肅宗尊為長公主.

皇女紅夫，十五年封館陶公主，適駙馬都尉韓光. 光坐與淮陽王延謀反誅.

皇女禮劉，十七年封BF73陽公主，適陽安侯長樂少府郭璜. 璜坐與竇憲謀反誅.

皇女綬，二十一年封酈邑公主，適新陽侯世子陰豐. 豐害主，誅死.

世祖五女.

皇女姬，永平二年封獲嘉長公主，適楊邑侯將作大匠馮柱.

皇女奴，三年封平陽公主，適大鴻臚馮順.

皇女迎，三年封隆慮公主，適牟平侯耿襲.

皇女次，三年封平氏公主.

皇女致，三年封沁水公主. 適高密侯鄧乾.

皇女小姬，十二年封平皋公主，適昌安侯侍中鄧蕃.

皇女仲，十七年封浚儀公主，適軮侯黃門侍郎王度.

皇女惠，十七年封武安公主，適征羌侯世子黃門侍郎來棱，安帝尊為長公主.

皇女臣，建初元年封魯陽公主.

皇女小迎，元年封樂平公主.

皇女小民，元年封成安公主.

顯宗十一女.

皇女男，建初四年封武德長公主.

皇女王，四年封平邑公主，適黃門侍郎馮由.

皇女吉，永元五年封陰安公主.

肅宗三女.

皇女保，延平元年封脩武長公主.

皇女成，元年封共邑公主.

皇女利，元年封臨潁公主，適即墨侯侍中賈建.

皇女興，元年封聞喜公主.

和帝四女.

皇女生，永和三年封舞陽長公主.

皇女成男，三年封冠軍長公主.

皇女廣，永和六年封汝陽長公主.

順帝三女.

皇女華，延熹元年封陽安長公主，適不其侯輔國將軍伏完.

皇女堅，七年封潁陰長公主.

皇女脩，七年封陽翟長公主.

桓帝三女.

皇女某，光和三年封萬年公主.

靈帝一女.